На основу члана 52. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон и 9/2020), чл. 12. Правилника о начину и поступку избора чланова комисије за стручну контролу планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија („Службени гласник РС“, број 32/2019) члана 40. Статута Општине Владичин Хан („Службени гласник града Врања“, број 4/2019) и члана 179. Пословника Скупштине Општине Владичин Хан („Службени гласник града Врања“, број 9/2019), Скупштина општине Владичин Хан, на седници одржаној 06.12.2020. године, донела је

**О Д Л У К У**

**О ОБРАЗОВАЊУ КОМИСИЈЕ ЗА ПЛАНОВЕ**

**ОПШТИНЕ ВЛАДИЧИН ХАН**

I ОПШТЕ ОДРЕДБЕ

 Члан 1.

 Овом Одлуком образује се Комисија за планове општине Владичин Хан (у даљем тексту: Комисија), уређује састав и мандат Комисије, делокруг и начин рада Комисије, права и дужности чланова Комисије, као и дуга питања од значаја за рад Комисије.

 Члан 2.

 Комисије се оснива као посебно стално стручно радно тело Скупштине општине Владичин Хан (у даљем тексту: Скупштина општине), у складу са Законом о планирању и изградњи (у даљем тексту: Закон), прописима којим се уређују услови и начин рада комисија за планове јединица локалних самоуправа и Статутом Скупштине општине.

 Члан 3.

 Комисију именује и разрешава Скупштина општине Владичин Хан.

 Комисија је независна у свом раду.

 За свој рад, Комисије одговара Скупштини општине.

 Члан 4.

 Средства за рад Комисије обезбеђују се у буџету општине.

II САСТАВ И МАНДАТ КОМИСИЈЕ

 Члан 5.

 Комисија има пет (5) чланова, председника, заменика и чланове Комисије.

 Од укупног броја чланова Комисије из става 1. овог члана, једна трећина чланова Комисије се именује на предлог министра и надлежног за послове просторног планирања и урбанизма.

 Комисија има секретара, који се именује актом о именовању чланова Комисије из ст. 1. овог члана.

 Члан 6.

 За председника, заменика председника, секретара и чланове Комисије могу се именовати лица која испуњавају следеће услове: да су признати стручњаци из области планирања и изградње, да имају високу стручну спрему, одговарајућу личну лиценцу и најмање пет година радног искуства у струци.

 Члан 7.

 Мандат Комисије траје четири године.

 Члановима Комисије, односно Комисији, мандат престаје истеком периода на који су именовани, на лични захтев (подношењем оставке) или разрешењем.

 Скупштина општине разрешиће, пре истека мандата, поједине чланове Комисије или Комисију, ако:

1. Комисија утврђену делатност спроводи противно Закону, прописима којим се уређују услови и начин рада комисија за планове јединица локалних самоуправа и овој Одлуци;
2. Члан Комисије неоправданим одсуствовањем, нестручним или несавесним радом онемогућава рад Комисије,
3. У поступку преиспитивања акта о именовању утврди неправилности;
4. Су дужност и функција неспојиви са дужношћу члана Комисије;
5. Ако буде осуђен на безусловну казну затвора у трајању од најмање шест месеци, или ако буде осуђен за кривично дело које га чини неподобним за вршење функције;
6. Наступе друге околности утврђене законом.

 Предлог за разрешење члана Комисије или Комисије може поднети, у писаној форми, најмање једна трећина одборника у Скупштини општине.

 Предлог, односно иницијатива за разрешење мора бити образложена.

 Мандатни период новоименованог појединог члана траје до истека мандата Комисије.

 У случају истека мандатног периода на који је именована Комисија, или подношења оставке појединих чланова Комисије, посебним актом, без претреса и одлучивања, утврђује да је Комисији, односно појединим члановима, престао мандат пре истека времена на који су именовани.

 Одредбе овог члана односе се и на престанак мандата секретара Комисије.

III ДЕЛОКРУГ И НАЧИН РАДА КОМИСИЈЕ

 Члан 8.

 Комисија обавља стручне послове у поступку израде и спровођења планских докумената из надлежности јединице локалне самоуправе, обавља стручну контролу планских докумената из надлежности јединице локалне самоуправе и обавља послове јавног увида у плански документ из надлежности јединице локалне самоуправе, у складу са Законом.

 Члан 9.

 Комисија ради према одредбама Закона, односно у складу са прописом којим се уређује стручна контрола, рани јавни увид и јавни увид у плански документ.

 Комисија ближе уређује свој рад Пословником о раду Комисије (у даљем тексту: Пословник Комисије).

 Пословник о раду Комисије предлаже председник комисије и доноси га комисија већином гласова на конститутивној седници.

 Пословником о раду ближе се уређује начин сазивања седнице, рад на седници, начин вођења записника, начин гласања и одлучивања, начин сачињавања и потписивања записника, односно извештаја о обављеној стручној контроли, односно обављеном јавном увиду.

 Члан 10.

 Комисија може образовати радне тимове за поједина сложена питања из области; саобраћаја, пејзажног уређења и екологије, заштите градитељског наслеђа и урбане реконструкције, инфраструктуре, као и за техноекономска питања и архитектонско обликовање.

 Комисија, закључком о образовању радног тима, одређује број чланова и састав радних тимова.

IV ПРАВА И ДУЖНОСТИ ЧЛАНОВА КОМИСИЈЕ

 Члан 11.

 Чланови Комисије имају право и дужност да учествују у раду Комисије, у складу са законом, прописима којима се уређују услови и начин рада комисије за планове јединица локалних самоуправа, овом Одлуком и Пословником Комисије.

 Члан 12.

 Председник Комисије сазива седнице, предлаже дневни ред, председава седницама, потписује записнике и закључке Комисије, стара се о правилној примени Закона, прописа којима се у уређују услови и начин рада комисија за планове јединица локалних самоуправа, ове Одлуке и Пословника Комисије, обавља и дуге послове које му поверавају дуге стручне комисије у складу са прописима којим се уређују планирање и изградња.

 Заменик председника Комисије замењује председника у његовом одсуству обављајући послове из његовог делокруга, односно помаже му у раду и обавља поверене послове других стручних комисија, у складу са прописима којим се уређује планирање и изградња и услови и начин рада комисије за планове јединица локалних самоуправа.

 Члан 13.

 Секретар Комисије помаже председнику Комисије у сазивању седнице, предлагања дневног реда у сарадњи са надлежним лицима носиоцима израде планског документа који је предмет заседања, води и сачињава записник и закључке Комисије и обавља друге послове које му повери председник Комисије, односно заменик председника Комисије.

 Члан 14.

 Тонско и видео снимање седница Комисије уређује се пословником о раду Комисије.

 Медијско извештавање са јавних седница Комисија обавља у складу са прописом којим се уређује начин и поступак обезбеђења јавности на седницама органа јединице локалне самоуправе, односно органа у чијим се просторијама одржава јавна седница.

Члан 15.

 Председнику и члановима Комисије за рад у Комисији припада право на накнаду, у износу од 5.000,00 динара, по одржаној седници.Лицима која нису са теритотије општине Владичин Хан припада накнада за рад у Комисији, у износу од 5.500,00 динара, по одржаној седници.

 Право на накнаду имају лица која нису у радном односу у надлежном органу јединице локалне самоуправе или у радном односу у органу који је образован од стране СО Владичин Хан, који спроводи поступак стручне контроле и поступак јавног увида и којима није у опису послова обављање послова из делокруга рада Комисије из чл. 8. Ове Одлуке.

V. ПРЕЛАЗНЕ И ЗАВРШНЕ ОДРЕДБЕ

 Члан 16.

 Стручне и административно-техничке послове за потребе комисије за планове обављаће Одељење за урбанизам, имовинско правне, комуналне и грађевинске послове.

 Члан 17.

 На питања која нису регулисана овом Одлуком непосредно ће се примењивати одредбе Закона и других прописа којима се којима се уређује планирање и изградња и услови и начин рада комисија за планове јединица локалне самоуправа.

Члан 18.

 Ступањем на снагу ове Одлуке престаје да важи Одлука о образовању Комисије за планове општине Владичин Хан, број 06-104/9/2016-01 од 22.10.2016.године.

Члан 18.

Одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-87/18/20-I**

 **ПРЕДСЕДНИЦА Данијела Поповић**